CELEX: 32017D0974
Language: da
Date: 2017-06-08 00:00:00
Title: Rådets afgørelse (FUSP) 2017/974 af 8. juni 2017 om ændring af afgørelse 2010/413/FUSP om restriktive foranstaltninger over for Iran

9.6.2017   
            
            
               DA
            
            
               Den Europæiske Unions Tidende
            
            
               L 146/143
            
         RÅDETS AFGØRELSE (FUSP) 2017/974
   af 8. juni 2017
   om ændring af afgørelse 2010/413/FUSP om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 26. juli 2010 afgørelse 2010/413/FUSP (1).
            
         
               (2)
            
            
               Afgørelse 2010/413/FUSP gør det bl.a. muligt at indføre en tilladelsesordning for evaluering af og afgørelse om atomrelaterede overførsler til eller aktiviteter med Iran, der ikke er omfattet af De Forenede Nationers Sikkerhedsråds resolution (UNSCR) 2231 (2015), i fuld overensstemmelse med den fælles omfattende handlingsplan.
            
         
               (3)
            
            
               Rådet mener, at betingelserne under tilladelsesordningen bør ændres med henblik på at opnå en konsekvent anvendelse af kontrollen i hele Unionen.
            
         
               (4)
            
            
               Der er behov for yderligere handling fra Unionens side for at gennemføre foranstaltninger, der er fastsat i nærværende afgørelse.
            
         
               (5)
            
            
               Afgørelse 2010/413/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2010/413/FUSP foretages følgende ændringer:
   
               1)
            
            
               Artikel 26c, stk. 7, affattes således:
               »7.   Den fælles kommission skal underrettes om indkøb, der foretages af medlemsstaternes statsborgere, eller ved anvendelse af skibe eller luftfartøjer, der fører deres flag, af produkter, materiel, udstyr, varer og teknologi som omhandlet i stk. 1 fra Iran, uanset om produkterne, materiellet, udstyret, varerne og teknologien har oprindelse i Iran eller ej.«
            
         
               2)
            
            
               Artikel 26d ændres således:
               
                           a)
                        
                        
                           stk. 3 affattes således:
                           »3.   Medlemsstater, der er impliceret i de aktiviteter, der er nævnt i stk. 1 og 2, sikrer, at de har indhentet oplysninger om den endelige anvendelse af leverede produkter, og hvor denne skal finde sted.«
                        
                     
                           b)
                        
                        
                           stk. 5, litra f), affattes således:
                           
                                       »f)
                                    
                                    
                                       de har indhentet oplysninger om den endelige anvendelse af leverede produkter, og hvor denne skal finde sted.«
                                    
                                 
                     
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Luxembourg, den 8. juni 2017.
      
         
            På Rådets vegne
         
         U. REINSALU
         
            Formand
         
      
   
   
      (1)  Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195 af 27.7.2010, s. 39).